CELEX: 62019CA0774
Language: lt
Date: 2020-12-10 00:00:00
Title: Byla C-774/19: 2020 m. gruodžio 10 d. Teisingumo Teismo (šeštoji kolegija) sprendimas byloje (Vrhovno sodišče Republike Slovenije (Slovėnija) prašymas priimti prejudicinį sprendimą) A. B., B. B. / Personal Exchange International Limited (Prašymas priimti prejudicinį sprendimą – Teismų bendradarbiavimas civilinėse bylose – Reglamentas (EB) Nr. 44/2001 – 15 straipsnio 1 dalis – Jurisdikcija dėl bylų, susijusių su sutartimis su vartotojais – Sąvoka „vartotojas“ – Fizinio asmens su azartinių lošimų organizatoriumi internetu sudaryta pokerio lošimo sutartis – Fizinis asmuo, kuris pragyvenimui užsidirba iš pokerio lošimo internete – To asmens turimos žinios – Veiklos reguliarumas)

2021 2 15   
            
            
               LT
            
            
               Europos Sąjungos oficialusis leidinys
            
            
               C 53/14
            
         
      2020 m. gruodžio 10 d. Teisingumo Teismo (šeštoji kolegija) sprendimas byloje (Vrhovno sodišče Republike Slovenije (Slovėnija) prašymas priimti prejudicinį sprendimą) A. B., B. B. / Personal Exchange International Limited
      
      (Byla C-774/19) (1)
      
      (Prašymas priimti prejudicinį sprendimą - Teismų bendradarbiavimas civilinėse bylose - Reglamentas (EB) Nr. 44/2001 - 15 straipsnio 1 dalis - Jurisdikcija dėl bylų, susijusių su sutartimis su vartotojais - Sąvoka „vartotojas“ - Fizinio asmens su azartinių lošimų organizatoriumi internetu sudaryta pokerio lošimo sutartis - Fizinis asmuo, kuris pragyvenimui užsidirba iš pokerio lošimo internete - To asmens turimos žinios - Veiklos reguliarumas)
      (2021/C 53/17)
      Proceso kalba: slovėnų
      
         Prašymą priimti prejudicinį sprendimą pateikęs teismas
      
      
         Vrhovno sodišče Republike Slovenije
      
      
         Šalys pagrindinėje byloje
      
      
         Ieškovai: A. B., B. B.
      
         Atsakovė: Personal Exchange International Limited
      
      
         Rezoliucinė dalis
      
      2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 15 straipsnio 1 dalis turi būti aiškinama taip, kad valstybėje narėje gyvenantis fizinis asmuo, kuris su kitoje valstybėje narėje įsteigta bendrove sudarė sutartį dėl pokerio lošimo internetu, į kurią įtrauktos bendrosios šios bendrovės nustatytos sąlygos, nors oficialiai neįregistravo tokios rūšies veiklos ir nesiūlė savo paslaugų tretiesiems asmenims atlygintinai, nepraranda „vartotojo“ statuso, kaip tai suprantama pagal šią nuostatą, net jei lošia daug valandų per dieną, turi daug žinių ir šiuose lošimuose laimi dideles pinigų sumas.
      
         (1)  OL C 19, 2020 1 20.